ཁྱེད་རང་ཚོ་མང་ཆེ་བ་ལོ་གཞོན་གཞོན་རེད།འདས་པའི་ལོ་སུམ་ཅུ་སོ་བརྒྱད་ང་ཚོ་བཙན་བྱོལ་བ་བྱས་པའི་རིང་ལ་ཁྱེད་རང་ཚོ་ཕྲུ་གུ་ནས་འཚར་ལོངས་བྱུང།མི་ཚེའི་འགོ་ཚུགས་པ་རེད།ད་ཆ་གཞི་ནས་བོད་པའི་སྤྱི་ཚོགས་ནང་ལ་ཞབས་འདེགས་ཞུ་རྒྱུའི་འགོ་ཚུགས་ཏེ་ལས་ཀ་བྱེད་ཀྱི་ཡོད་པ་རེད།ཁྱེད་རང་ཚོ་ལོ་གཞོན་གཞོན་ཡིན་སྟབས།གཅིག་བྱས་ན་མ་འོངས་པ་ལ་གཞིས་བྱེས་མཉམ་འཛོམས་ཤིག་གི་ཐོག་བོད་ནང་ལ་ཞབས་འདེགས་བསྒྲུབ་རྒྱུའི་གོ་སྐབས་ཡོང་སྲིད།ལྷག་པར་བོད་སྐད་ཀྱི་ཐོག་ནས་སློབ་ཚན་ཁྲིད་རྒྱུ་དེ་ཚོ་ཤིན་ཏུ་གལ་ཆེན་པོ་འདུགང་ཚོ་རྒྱ་གར་ལ་བཙན་བྱོལ་བ་བྱས་བསྡད་པའི་རིང་ལ།ཕུགས་རྒྱང་རིང་པོའི་ཆ་ནས་བོད་ཀྱི་སྐད་ཡིག་ཤིན་ཏུ་གལ་ཆེན་པོ་ཆགས་ཀྱི་ཡོད་པ་རེད།